OpenLLM-France/wikimedia huggingface dataset:
# Constant d'acidesa

Sigui un àcid feble, AH, que es dissol en aigua. Segons la teoria àcid-base de Brønsted i Lowry l'àcid reacciona amb l'aigua segons la següent equació química:
$AH+H_{2}O\rightleftharpoons A^{-}+H_{3}O^{+}$
Quan s'assoleix l'equilibri les concentracions de les espècies que intervenen es manté constant i es pot definir una constant d'equilibri com:
$K_{c}={\frac {[A^{-}]\cdot [H_{3}O^{+}]}{[AH]\cdot [H_{2}O]}}$
Però la concentració d'aigua és pràcticament constant (aproximadament 55,5 mol/l) i es pot incloure en la constant d'equilibri, K$_c$, donant lloc a:
$K_{c}\cdot [H_{2}O]={\frac {[A^{-}]\cdot [H_{3}O^{+}]}{[AH]}}$
Hi ha aleshores una nova constant d'equilibri, K$_a$, definida per l'anterior equació com:
$K_{a}=K_{c}\cdot [H_{2}O]=K_{c}\cdot 55,5$
que s'anomena constant d'acidesa o d'aciditat i és el quocient entre el producte de les concentracions de la base conjugada de l'àcid i del catió oxoni i la concentració de l'àcid, totes a l'equilibri:
$K_{a}={\frac {[A^{-}]\cdot [H_{3}O^{+}]}{[AH]}}$

## Definició exacta

La constant d'equilibri d'un àcid dèbil amb l'aigua es pot expressar en funció de les molalitats o de les molaritats. Les dades més precises s'han obtingut en funció de les molalitats, per la qual cosa aquí s'utilitzaran molalitats. Tanmateix els valors obtinguts d'una manera o de l'altra pràcticament coincideixen.
La constant d'equilibri de la reacció de dissociació d'un àcid s'anomena constant d'acidesa i ve representada en funció de les activitats molals per:
$K_{A}={\frac {a_{H_{3}O^{+}}\cdot a_{A^{-}}}{a_{AH}\cdot a_{H_{2}O}}}={\frac {m_{H_{3}O^{+}}\cdot m_{A^{-}}}{m_{AH}\cdot m_{H_{2}O}}}\cdot {\frac {\gamma _{H_{3}O^{+}}\cdot \gamma _{A^{-}}}{\gamma _{AH}\cdot \gamma _{H_{2}O}}}$
Si la dissolució és diluïda, el coeficient d'activitat de l'aigua val 1 (γ$_{H₂O}$ = 1) i la molalitat de l'aigua és pràcticament constant, per la qual cosa pot incloure's dins de la mateixa constant d'acidesa, simbolitzada ara per K$_a$:
$K_{a}={\frac {m_{H_{3}O^{+}}\cdot m_{A^{-}}}{m_{AH}}}\cdot {\frac {\gamma _{H_{3}O^{+}}\cdot \gamma _{A^{-}}}{\gamma _{AH}}}$

## pK$_a$

De la mateixa manera que es defineix pH també es defineix pK$_a$:
$pK_{a}=-\log K_{a}\,$
Per tant, la constant d'acidesa és expressada per:
$K_{a}=10^{-pK_{a}}$

## Referències

* ↑ Babor, J.A.; Ibarz, J. Química General Moderna (en castellà). 8a. Barcelona: Marín, 1979, p. 417-418. ISBN 84-7102-997-9.
* ↑ Díaz Peña, M.; Roig Muntaner, A. Química física (en castellà). 1ª. Madrid: Alhambra, 1980, p. 959-960. ISBN 84-205-0575-7.
# Changjunhu

Changjunhu (xinès simplificat: 长津湖, pinyin: Chángjīnhú, conegut internacionalment en anglès com The Battle at Lake Changjin) és una pel·lícula bèl·lica de la República Popular de la Xina (RPX) de 2021.
Traduïble com «La batalla del llac Changjin», és la pel·lícula més cara produïda a la RPX fins al dia d'avui, amb un pressupost d'uns 170 milions d'euros. Encarregada pel departament de publicitat del partit governant del país, el Partit Comunista Xinès, i anunciada en el marc del centenari del Partit Comunista Xinès, fou codirigida per Chen Kaige, Tsui Hark i Dante Lam, amb el guió d'en Lan Xiaolong i Huang Jianxin, produïda per Yu Dong i protagonitzada per Wu Jing i Jackson Yee.
La recaptació mundial de la pel·lícula està al voltant de 800 milions d'euros, la qual cosa la converteix en la pel·lícula més taquillera de 2021 després del Spider-Man: No Way Home, la pel·lícula més taquillera de la història del cinema de la RPX i la pel·lícula no anglesa més taquillera.

## Argument

La pel·lícula se centra en la victòria contra tot pronòstic de l'exèrcit xinès, Exèrcit Popular d'Alliberament, en la batalla de l'embassament de Chosin contra les tropes de les Nacions Unides, liderades pels Estats Units, en el marc de la guerra de Corea.

## Referències

* ↑ «Cannes: Tsui Hark, Chen Kaige and Dante Lam Co-Direct China's Most Expensive Film Ever». The Hollywood Reporter, 23-06-2021 [Consulta: 8 octubre 2021].
* 1 2 Myers, Steven Lee; Chien, Amy Chang «For China’s Holidays, a Big-Budget Blockbuster Relives an American Defeat» (en anglès). The New York Times, 05-10-2021. ISSN: 0362-4331.
* ↑ «"The Battle at Lake Changjin" and China’s New View of War». The Diplomat, 14-10-2021 [Consulta: 17 octubre 2021].
* ↑ (en xinès) 163.com, 13-06-2021 [Consulta: 29 juny 2021].
* ↑ (en xinès) BBC, 06-10-2021 [Consulta: 7 octubre 2021].
* ↑ (en xinès) Radio Free Asia, 04-10-2021 [Consulta: 7 octubre 2021].
* ↑ «Boxoffice,China Boxoffice,China film Boxoffice,Weekly Boxoffice,Yearly Boxoffice-EntGroup».
* ↑ ; Alex Millson«China's Top Movie Ever is War Epic About U.S. Defeat». Bloomberg. Bloomberg L. P., 24-11-2021. [Consulta: 24 novembre 2021].
# Fúria

«Fúria» té aquests significats:

## Història d'Espanya

* Fúria espanyola
* Fúria espanyola (Anvers)
* Fúria espanyola (Maastricht)
* Fúria espanyola (Mechelen)

## Història romana

* Gens Fúria, família romana patrícia de gran antiguitat
* Furia de aedilibus, llei romana instada pel dictador Marc Furi Camil el 368 aC
* Furia Atilia, llei romana instada per uns tribuns de la plebs de nom Luci Furi i Sext Atili
* Furia Caninia, llei romana que limitava les manumissions que havien fet créixer el nombre de ciutadans romans
* Furia testamentaria, llei romana instada pel tribú de la plebs Gai Furi al començament del segle ii aC
* Furia de iura campanorum, llei romana instada pel pretor Luci Furi, sent cònsols Fosi i Plauci, el 328 aC
* Pinaria Furia, llei romana establerta el 472 aC sota el consolat de Luci Pinari Mamercí Ruf i Publi Furi Medul·lí Fus
* Sabina Fúria, filla de Misteu i esposa de Gordià III
Viccionari
# Entre nosaltres

Entre nosaltres (originalment en francès, Deux) és una pel·lícula dramàtica francesa de 2019 dirigida per Filippo Meneghetti. Va ser seleccionada com la candidatura francesa per al Millor Llargmetratge Internacional en la 93a edició dels Premis de l'Acadèmia, formant part de la llista de selecció de quinze pel·lícules. S'ha doblat i subtitulat al català.

## Argument

Dues dones majors, que són veïnes, són també amants des de fa dècades.

## Repartiment

* Barbara Sukowa com a Nina Dorn
* Martine Chevallier com a Madeleine Girard
* Léa Drucker com a n'Anne
* Jérôme Varanfrain com a en Frédéric
* Muriel Bénazéraf com a na Muriel
* Augustin Reynes com a en Théo

## Referències

* 1 2 «Entre nosaltres». FilminCAT. [Consulta: 29 setembre 2022].
* ↑ Keslassy, Elsa. «Filippo Meneghetti's 'Two of Us' to Represent France in Oscar Race». Variety, 19-11-2020. [Consulta: 19 novembre 2020].
* ↑ Davis, Clayton. «Oscars Shortlists Announced in Nine Categories». Variety, 09-02-2021. [Consulta: 10 febrer 2021].
* ↑ «Deux». Goita què fan, ara!. [Consulta: 29 abril 2023].
* ↑ «'Two of Us' ('Deux'): Film Review TIFF 2019». The Hollywood Reporter. [Consulta: 19 novembre 2020].
# Estadi Municipal Taïeb Mhiri

L'Estadi Municipal Taïeb Mhiri és un estadi esportiu de la ciutat de Sfax, a Tunísia.
És la seu del Club Sportif Sfaxien i té una capacitat per a 14.000 espectadors.
Va ser inaugurat el 1938, essent anomenat Stade Henri Couderc fins a la independència del país el 1956. Va ser la seu de la Copa d'Àfrica de Nacions 1965 i de la Copa d'Àfrica de Nacions 2004.

## Referències

* ↑ «Can 2004» (en francès). rfi.fr. [Consulta: 27 febrer 2022].
* ↑ «African Nations Cup 1965» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2018].
* ↑ «African Nations Cup 2004» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2018].
# Pit Beirer

Pit Beirer (Radolfzell, 19 d'octubre de 1972) és un ex-pilot de motocròs alemany que destacà en competició internacional durant les dècades del 1990 i 2000. Al llarg de la seva carrera, fou una vegada subcampió i quatre vegades tercer al Campionat del Món de motocròs, amb un total de set victòries en Grans Premis. També va guanyar set Campionats d'Alemanya i dos de Suïssa.
El 8 de juny de 2003 va patir una greu caiguda al Gran Premi de Bulgària, a Sevlievo, a conseqüència de la qual va quedar paraplègic al nivell de la sisena vèrtebra toràcica. Actualment, Pit Beirer treballa per a KTM com a director esportiu de la marca.

## Palmarès

Font:
| Any | Motocicleta | Campionat del món | Campionat del món | C. Alemanya |
| Any | Motocicleta | 250cc | 125cc | C. Alemanya |
| 1984 | ? | - | - | 1r 80cc Júnior |
| 1987 | ? | - | - | 1r 125cc Júnior |
| 1988 | ? | - | - | 1r 125cc Júnior |
| 1989 | Suzuki | - | 35è | |
| 1990 | Suzuki | - | 13è | |
| 1991 | Suzuki | - | 9è | 1r Inter |
| 1992 | Suzuki | - | 6è | 1r 125cc / Inter |
| 1993 | Suzuki | - | 9è | |
| 1994 | Suzuki | - | 5è | |
| 1995 | Honda | 7è | - | |
| 1996 | Honda | 27è | - | |
| 1997 | Honda | 3r | - | |
| 1998 | Honda | 3r | - | |
| 1999 | Kawasaki | 2n | - | |
| 2000 | Kawasaki | 3r | - | |
| 2001 | Yamaha | 5è | - | |
| 2002 | Honda | 3r | - | 1r Inter |
| 2003 | Honda | 24è | - | |
| Total títols | Total títols | 0 | 0 | 7 |

## Referències

* ↑ «Pit Beirer» (PDF) (en francès). memotocross.fr. Arxivat de l'original el 7 de febrer 2020. [Consulta: 6 gener 2020].
* ↑ «Das zweite Leben des Pit Beirer» (en alemany). suedkurier.de, 09-01-2012. [Consulta: 9 octubre 2020].
* ↑ «Pit Beirer - deutscher Motorradrennfahrer (Motocross)» (en alemany). munzinger.de. [Consulta: 9 octubre 2020].
* ↑ «Palmares du Mondial Mx 1» (en francès). memotocross.fr. [Consulta: 6 gener 2020].
* ↑ «Palmares du Mondial Mx 2» (en francès). memotocross.fr. [Consulta: 6 gener 2020].

## Enllaços externs

* Vídeo d'homenatge a Pit Beirer (anglès)
# Forum Appii

Forum Appii era una mansio o lloc de parada situada a la via Àpia, situada a 43 milles romanes de la ciutat de Roma.
Horaci diu que era el lloc habitual de parada el primer dia de viatge dels que sortien de Roma i es dirigien cap al sud. La va establir Api Claudi Cec, el constructor de la via. Horaci també explica que ell, i el company amb el que viatjava, van preferir de dividir la distància i aturar-se abans. Diu que el Forum Appii era ple d'hostalers i de barquers que enganyaven. Des d'aquell lloc sortia un canal navegable paral·lel a la via que utilitzaven molts viatgers i que creuava uns aiguamolls fins a la propera ciutat de Tarracina.
Ciceró parla d'aquesta mansio, i va ser el lloc on va parar Pau de Tars en el seu viatge a Roma. El lloc es va convertir en una ciutat important, que Plini el Vell inclou entre els municipis romans del Laci.

## Referències

* ↑ Smith, William (ed.). «Forum Appii». Dictionary of Greek and Roman Geography (1854). [Consulta: 12 juny 2023].
# Gizem Girişmen

Gizem Girişmen (Ankara, 25 de novembre de 1981) és una esportista paralímpica turca, guanyadora d'una medalla d'or als Jocs Paralímpics d'estiu de 2008 i campiona del món 2009 en tir amb arc. Ha estat la primera esportista paralímpica turca a guanyar una medalla d'or a les olimpíades.
Gizem va portar la bandera turca a la inauguració dels Jocs Paralímpics de Londres 2012. És un dels sis membres del Consell d'Atletes del Comitè Paralímpic Internacional des del 2012. Gizem Girişmen ha estat l'única turca candidata als Premis Mundials d'Esport Laureus.
Paralítica des de l'edat d'onze anys per un accident de trànsit. S'ha graduat a la Universitat Bilkent d'Ankara i té el postgrau de Màster en administració d'empreses de la Universitat Tècnica de l'Orient Mitjà (Orta Doğu Teknik Üniversitesi) també ubicada a Ankara. No està casada.

## Vegeu també

* Turan Akalın

## Referències

* ↑ http://www.hurriyet.com.tr/paralimpik-gururlarimiz-21305127
* ↑ Webb, Ann «Turkey in the spotlight!» (en anglès). World Archery, 22-08-2009. Arxivat de l'original el 2016-02-05 [Consulta: 5 gener 2016].
* ↑ «Beijing 2008 Paralympic Games - Archery: Women's Individual Recurve W1/W2» (pdf) (en anglès). Paralimpic.org, 2008. Arxivat de l'original el 2016-02-02. [Consulta: 5 gener 2016].
* ↑ http://www.hurriyet.com.tr/gizem-13783932
* ↑ http://www.todayszaman.com/sports_gizem-girismen-gives-turkey-first-paralympic-gold_153110.html Arxivat 2016-02-02 a Wayback Machine.
* ↑ http://www.trthaber.com/haber/spor/bayragimizi-gizem-girismen-tasidi-53765.html
* ↑ http://archery.org/news/93041/gizem-girismen-new-member-ipc-athletes-council Arxivat 2016-02-05 a Wayback Machine.
* ↑ http://www.aljazeera.com.tr/al-jazeera-ozel/spor-politikasi-sporcusuz-olmaz
* ↑ https://www.laureus.com/content/gizem-girismen Arxivat 2016-02-02 a Wayback Machine.
* ↑ http://www.hurriyet.com.tr/her-sey-o-kaza-ile-basladi-24768637

## Enllaços externs

* Imatges de Gizem Girişmen
* Entrevista amb Gizem Girişmen (anglès)
# Tití de llavis blancs

El tití de llavis blancs (Saguinus labiatus) és una espècie de mico de la família dels cal·litríquids que viu al Brasil i Bolívia.

## Subespècies

N'hi ha tres subespècies:
* Saguinus labiatus labiatus
* Saguinus labiatus rufiventer
* Saguinus labiatus thomasi

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 134. ISBN 0-801-88221-4. (anglès)
* ↑ «The Diversity of the New World Primates (Platyrrhini)». A: South American Primates: Comparative Perspectives in the Study of Behavior, Ecology, and Conservation. Springer, 2009, p. 23-54. ISBN 978-0-387-78704-6.

## Enllaços externs

* Estructura social i hàbitat d'aquest mico. (castellà)
# Gai Semproni Bles

Gai Semproni Bles (llatí: Gaius Sempronius Blæsus) o Gneu Semproni Bles (llatí: Cneus) va ser un magistrat romà. Formava part de la gens Semprònia, i era de la família dels Bles, d'origen plebeu.
Era tribú de la plebs l'any 211 aC. Va portar Gneu Fulvi Flac a judici per haver perdut el seu exèrcit a la Pulla en la Primera Batalla de Herdonia davant d'Hanníbal i la seva posterior fugida. Va aconseguir l'exili de l'acusat.
Alguns autors opinen que el seu nom (que es pot llegir només abreujat i sembla que era "Cn") podria ser en realitat Gai i, per tant, sigui la mateixa persona que el tribú de la plebs del 211 aC, Gai Semproni Bles. En aquest període antic no hi ha cap altre Gneu a la família dels Semproni, i per això és més probable que l'agnomen hagués estat Gai.

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 491.
# Francisco Camacho Ruiz

Francisco Camacho Ruiz (Don Benito, 26 de maig de 1887 – Íbid., 15 de gener de 1967) va ser un cineasta espanyol, director de la reconeguda pel·lícula El cura de aldea (1936).

## Biografia

Fill de Manuel Camacho Algaba, de professió farmacèutic, natural de la Vall de la Serena, i d'Encarnación Ruiz Càceres. Va obtenir el títol de batxillerat a Badajoz el 1904. Es va doctorar en filosofia i lletres a la Universitat Central de Madrid, tot i que la seva veritable afició era la pintura. El 1913 es va traslladar a París, on va viiure de fer traduccions i es va afeccionar al cinema. El seu primer guió fou rebutjat per Pathé, però va treballar escrivint guions per London Films, Baked Film i British International Picture.
De retorn a Espanya, va treballar per les productores Patria Film i Soto Film, pels qui va rodar Los apuros de un paleto (1916) i El misterio de una noche de verano (1917) amb Fernando Delgado. Després va fundar un laboratori amb Armando Pou i el 1929 filmaria la versió cinematogràfica de Zalacaín el aventurero, distribuïda internacionalment per Metro Goldwyn Mayer. Malhauradament, no se'n conserva cap còpia. El 1927 va ser vicepresident de la novament creada Unión Cinematográfica Española (UCE) per tal de reclamar protecció estatal per al cinema.
Després de més de cinc anys inactiu, el 1935 tornà com a ajudant de Florián Rey en el rodatge de Nobleza baturra, i el 14 de març de 1936 va aconseguir estrenar el seu quart i darrer llargmetratge, El cura de aldea, projectada al Cine Rialto de Madrid. Durant la guerra civil espanyola va treballar com a documentalista per al govern de la República, raó per la qual es va exiliar en acabar el conflicte. Sembla que es va establir a Veneçuela. Segons una nota marginal en la seva partida de naixement va morir a Don Benito, el 15 de gener de 1967 al carrer Pajaritos, número 4; on residia.

## Filmografia
### Com a director

* El misterio de una noche de verano (1916), de Soto Films.
* Los apuros de un paleto (1917), de Soto Films.
* Zalacaín el aventurero (1929), de CIDE.
* El cura de aldea (1935), de CIFESA (Compañía Industrial Film Español S.A.).

### Com argumentista

* Alma rifeña (1922), d'Atlántida Films.

## Bibliografia

* Francisco Javier Martín Camacho Retrato de un espejismo: el cineasta Francisco Camacho. Universidad de Extremadura, Servicio de Publicaciones, 2008 - 232 págines ISBN 978-84-7723-774-7

## Referències

* ↑ Hoy se presenta un libro inspirado en el cineasta local Francisco Camacho, hoy.es, 20 de juny de 2008
* ↑ Francisco Camacho Ruiz, Cineasta extremeño, noticias para su estudio de Theófilo Acedo Díaz. A: Revista de estudios extremeños, ISSN 0210-2854, Vol. 53, Nº 1, 1997, págs. 341-352
* ↑ «Rialto. «El cura de aldea»» (en castellà). ABC, 18-03-1936. [Consulta: 1r abril 2021].
# La donzella d'Orleans (pel·lícula)

La donzella d'Orleans (títol original en anglès: Saint Joan) és una pel·lícula dels Estats Units, dirigida el 1957 per Otto Preminger, adaptació de l'obra Santa Joana de Bernard Shaw i amb Jean Seberg en el paper de Joana d'Arc. Ha estat doblada al català.

## Argument

Guerra dels Cent Anys. Una jove Joana d'Arc -"La donzella d'Orleans"- arriba a palau a França per veure el delfí del rei de França i és nomenada per encapçalar l'exèrcit francès. Després de guanyar moltes batalles ja no se la necessita i aviat es pensa en ella com a bruixa. Finalitzada la contesa va haver d'afrontar el judici de la Inquisició.

## Repartiment

* Jean Seberg: Santa Joana
* Richard Widmark: El delfí Carles VII
* Richard Todd: Jean d'Orléans, « El Bastard d'Orleans »
* Anton Walbrook: Pierre Cauchon - bisbe de Beauvais
* John Gielgud: Comte de Warwick
* Felix Aylmer: Inquisidor
* Archie Duncan: Robert de Baudricourt
* Harry Andrews: John de Stogumber
* Margot Grahame: Duquessa de la Tremouille
* Barry Jones: De Courcelles
* Francis De Wolff: La Tremouille
* Finlay Currie: Renault de Chartres, arquebisbe de Reims
* Victor Maddern: Soldat anglès
* Bernard Miles: Bourreau
* David Oxley: Gilles de Rais
* Patrick Barr: Capità La Hire
* Sydney Bromley: Steward de Baudricourt
* Kenneth Haigh: Germà Martin Ladvenu
* David Langton: Guarda del Capità de Warwick

## Referències

* ↑ esadir.cat. La donzella d'Orleans. esadir.cat.
* ↑ «Saint Joan» (en anglès). The New York Times.
# George Mueller

George Edwin Mueller (16 de juliol de 1918 - 12 d'octubre de 2015) va ser aclamat com un «dels més brillants i audaços administradors de la NASA». Va ser Administrador Associat de l'«Office of Manned Space Flight» (Oficina de vols espacials tripulats) de setembre de 1963 fins a desembre de 1969. Va a ser fundamental en la filosofia de proves «All-up» del coet Saturn V que va accelerar el programa Apollo i va assegurar que tindria èxit en desembarcar un home a la Lluna i tornar-lo de manera segura a la Terra al final de 1969. Mueller (el va pronunciar Miller) també va tenir un paper clau en el disseny de Skylab, i va defensar el desenvolupament de la llançadora espacial.
Mueller és actualment president i arquitecte de vehicles de Kistler Aerospace Corp..

## Referències

* ↑ Astronautix biography (anglès)
* ↑ Bizony, Piers. The Man Who Ran the Moon: James Webb, JFK and the Secret History of Project Apollo. Icon Books Ltd, 5-10-2006. ISBN 1560257512.
* ↑ Skylab Concept per George Mueller Arxivat 2007-05-26 a Wayback Machine. (anglès)
* ↑ Executive Team Arxivat 2007-01-15 a Wayback Machine. (anglès)

## Enllaços externs

* George Edwin Mueller (anglès)
# Galàxia anèmica

Una galàxia espiral anèmica és una galàxia espiral amb un contingut en hidrogen neutre inusualment baix comparat amb altres galàxies de classificació similar en la seqüència de Hubble. El terme va ser introduït per primera vegada per l'astrònom Sidney Van den Bergh en un article seu publicat en 1976, considerant aquestes galàxies com una forma intermèdia entre les galàxies espirals normals i les galàxies lenticulars.
Aquestes galàxies es caracteritzen, a més de pel seu baix contingut en hidrogen neutre (que s'estén a menys distància del que succeeix en galàxies espirals normals com la nostra Via Làctia, i que a vegades es troba concentrat únicament en les regions centrals de la galàxia.), per ser més vermelles que altres galàxies espirals similars -és a dir, que tenen un índex de color més alt-, el que apunta a una menor taxa de formació estel·lar, de com a mínim d'estrelles d'alta massa i, per tant, menys estrelles joves -una evidència d'això és la "suavitat" dels seus braços, amb menys regions HII que altres espirals similars i normals-, així com per tenir un nucli major.
El fet que moltes d'aquestes galàxies es trobin en cúmuls de galàxies rics indicaria que han perdut el seu gas degut tant pel fregament amb el gas intergalàctic calent que omple aquests cúmuls com per interaccions amb altres galàxies, cosa que ha estat corroborada per diverses observacions. Es creu que amb el temps aquestes galàxies -igual que altres galàxies espirals situades en cúmuls de galàxies rics- evolucionaran fins a convertir-se en galàxies lenticulars, pel que potser moltes de les galàxies lenticulars presents en els cúmuls galàctics van ser en el seu moment galàxies espirals normals.
També existeixen galàxies d'aquest tipus aïllades, sense pertànyer a cúmuls galàctics rics, en aquests casos les galàxies han gastat gairebé tot el seu hidrogen a causa de processos de formació estel·lar.
Dos excel·lents exemples d'aquesta classe de galàxies són M58 i M90, ambdues localitzades en les regions centrals del Cúmul de la Verge, encara que altres galàxies espirals d'aquest cúmul també sofreixen de major o menor manera la deficiència de gas.

## Enllaços externs

* Un nou sistema de classificació per les galàxies (anglès)s
* Estructura dels braços a galàxies espirals anèmiques (anglès)
* Què són galàxies anèmiques?(anglès)
# Diagrama de punts i línies

El diagrama de punts i línies (o diagrama de línies i de punts) o, senzillament diagrama de línies és un tipus de diagrama, que mostra la informació en una sèrie de punts de dades connectats per segments de línies rectes. Es tracta d'un tipus bàsic de taula comú en molts camps. És una extensió d'un diagrama de dispersió, i es crea mitjançant la connexió d'una sèrie de punts que representen mesuraments individuals amb segments de línia. Un gràfic de línies s'utilitza sovint per visualitzar una tendència en les dades en intervals de temps - una sèrie de temps -. Per tant, la línia es dibuixa sovint cronològicament.

## Referències

* ↑ Burton G. Andreas (1965). Experimental psychology. p.186
* ↑ «Line Graph - Reading and Creation, Advantages and Disadvantages» (en anglès). [Consulta: 11 febrer 2022].
* ↑ Neil J. Salkind (2006). Statistics for People who (think They) Hate Statistics: The Excel Edition. page 106.
* ↑ «What does Line chart mean?». [Consulta: 27 gener 2022].
* ↑ Tutorials, Keynote Support. «Excel Chart Types: Pie, Column, Line, Bar, Area, and Scatter» (en anglès americà). [Consulta: 5 febrer 2022].